Predkladacia správa

	Vláda SR uznesením č. 552 zo 16. júna 2004 schválila Návrh modelu financovania Projektu výstavby závodu na výrobu automobilov spoločnosťou KIA a závodu na výrobu automobilových súčiastok Hyundai Mobis.

	Spomenutým uznesením sa v bode B.2 uložilo podpredsedovi vlády a ministrovi financií zabezpečiť návratnosť poskytnutých finančných prostriedkov mestu Žilina do konca roka 2004 a následne uznesením vlády SR č. 1245 z 15. decembra 2004 sa tento termín zmenil na 30. apríla 2005.

	Vzhľadom k problémom vo výkupe pozemkov  je potrebné formou dodatku upraviť zmluvu medzi MF SR a mestom Žilina tak, aby mesto Žilina vrátilo prostriedky do 31. marca 2006.

	Materiál nemá priamy finančný, ekonomický, environmentálny vplyv a ani vplyv na zamestnanosť a podnikateľské prostredie. 

	Odloženie termínu vratky návratnej finančnej výpomoci bolo prerokované a odsúhlasené MF SR.

	Materiál vzhľadom na svoj charakter neprešiel medzirezortným pripomienkovým konaním.